સપ્તાહની શરૂઆત સામાન્ય ફળદાયી છે. તા 11 અને 12ના રોજ કરેલો પ્રવાસ લાભદાયી રહેશે અને તેના કારણે મન પ્રફુલ્લિત થાય તેવા સમાચાર મળી શકે છે. આપ આરામદાયક સ્થિતિમાં રહેશો અને સ્વાસ્થ્ય પણ સારું રહેશે. જોકે, પ્રોફેશનલ બાબતોની થોડી ચિંતા રહેશે. તા 13 અને 14 દરમિયાન ધનદાયક દિવસ રહેશે. વ્યાપારમાં વધારો થશે. આત્મવિશ્વાસમાં વધારો થશે. કામકાજમાં આપ દિલથી મહેનત કરશો. આર્થિક ક્ષેત્રમાં આવેલ મુશ્કેલીનું નિવારણ આવશે. તા 15 થી સૂર્ય આપની રાશિથી પંચમ સ્થાનમાં ભ્રમણ કરશે જેથી વિદ્યાર્થીઓ અભ્યાસમાં વિઘ્નો અને મુશ્કેલી વધશે. ખોટી ભ્રમણાઓ તમારી લાચારી વધારી શકે છે. સંતાનના સ્વાસ્થ્યનું ધ્યાન રાખવું. નોકરીમાં ઉપરી અધિકારી સાથે વાદવિવાદ ટાળવો. તા 15,16 અને 17 બપોર સુધીનો સમય ચતુર્થ સ્થાનમાં ચંદ્ર હોવાથી પરિવાર સાથે તમે વધુ સમય વિતાવી શકશો. જોકે, કેટલીક પ્રતિકૂળતાઓ પણ આવી શકે છે. માથાના દુખાવાની સમસ્યા રહેશે. કામની વ્યસ્તતાના કારણે સ્વાસ્થ્યનું ધ્યાન ઓછુ રાખી શકશો. આપના કોઈ પણ કાર્ય સારી રીતે પૂર્ણ ન થાય તો ઝડપથી તમે અકળાઈ જશો. કામનો યશ પણ નહીં મળે. તા 17 બપોર પછી સમય સારો રહેશે.